TMB แจ้งปิดระบบชั่วคราว 15 ส.ค.นี้!
TMB แจ้งปิดระบบชั่วคราวเพื่อพัฒนาระบบ ในวันที่ 15 ส.ค.นี้ เวลา 03.00-06.00 น.
10 ส.ค. 2558

ธนาคารทหารไทย จำกัด (มหาชน) หรือ TMB แจ้งปิดระบบงานของธนาคารชั่วคราว ในช่วงเช้าของวันเสาร์ที่ 15 ส.ค.58 ตั้งแต่เวลา 03.00 – 06.00 น. เพื่อพัฒนาระบบงานและตอบสนองความความต้องการของลูกค้าให้ดียิ่งขึ้น ซึ่งจะส่งผลให้ลูกค้าไม่สามารถทำธุรกรรมการเงินใดๆที่เกี่ยวกับบัญชีทีเอ็มบี ทั้งการฝาก ถอน โอน และจ่ายบิล รวมทั้งการโอนเงินจากธนาคารอื่นมายังบัญชีทีเอ็มบีเป็นการชั่วคราว 
โดยส่วนหนึ่งของผลิตภัณฑ์และบริการที่ลูกค้าจะไม่สามารถใช้งานได้ในระหว่างที่กำลังมีการปรับปรุงระบบ ได้แก่ บัตรเอทีเอ็มทีเอ็มบี,บัตรเดบิตทีเอ็มบี, บัตรเครดิตทีเอ็มบี, บัตรน้ำมันทุกชนิดของทีเอ็มบี (TMB Synergy Card , Prepaid card, Prepaid Plus card และ gift card) เครื่องรับบัตรเครดิต (Electronic Data Capture หรือ EDC) ของทีเอ็มบี, ตู้เอทีเอ็ม, เครื่องรับฝากเงินอัตโนมัติ, อินเตอร์เน็ตแบงกิ้งสำหรับลูกค้าบุคคลและลูกค้าธุรกิจ (TMB Direct, TMB Business CLICK, TMB BizDirect and TMB Supply Chain Solutions), ทีเอ็มบี ทัช โมบายแอพพลิเคชั่น, ทีเอ็มบีโฟนแบงกิ้ง และ  ME by TMB